b'\n_START_ARTICLE_\nEteriai\n_START_PARAGRAPH_\nEteriai yra organini\xc5\xb3 jungini\xc5\xb3 klas\xc4\x97 turinti eterin\xc4\x99 grup\xc4\x99 (deguonies atom\xc4\x85 susijungus\xc4\xaf su dviem pakaitais). Eterius galima pavaizduoti bendra formule R\xe2\x80\x93O\xe2\x80\x93R\'. Pagal juos sudaran\xc4\x8dius radikalus eteriai gali b\xc5\xabti skirstomi \xc4\xaf simetrinius ir asimetrinius, \xc4\xaf alifatinius ir ciklinius bei \xc4\xaf pirminius, antrinius ir tretinius.\n_START_SECTION_\nNomenklat\xc5\xabra\n_START_PARAGRAPH_\nEteriai pagal IUPAC nomenklat\xc5\xabr\xc4\x85 vadinami pagal vyresni\xc5\xa1kesn\xc4\xaf radikal\xc4\x85, pridedant prie jo likusio radikalo pavadinim\xc4\x85 su priesaga "\xc2\xa0\xe2\x80\x93 oksi\xe2\x80\x9e. Pavyzd\xc5\xbeiui, junginio CH\xe2\x82\x83-O-C\xe2\x82\x82H\xe2\x82\x85 pavadinimas b\xc5\xabt\xc5\xb3 metoksietanas._NEWLINE_Pagal triviali\xc4\x85j\xc4\x85 nomenklat\xc5\xabr\xc4\x85 eteriai vadinami i\xc5\xa1vardinant radikalus ab\xc4\x97c\xc4\x97l\xc4\x97s tvarka ir pridedant \xc5\xbeod\xc4\xaf \xe2\x80\x9ceteris", pavyzd\xc5\xbeiui, etilo metio eteris. Dietilo eteris da\xc5\xbenai vadinamas tiesiog eteriu.\n_START_SECTION_\nFizikin\xc4\x97s savyb\xc4\x97s\n_START_PARAGRAPH_\nEteriai yra lak\xc5\xabs ir ma\xc5\xbeai tirp\xc5\xabs vandenyje. \xc5\xa0i\xc4\x85 j\xc5\xb3 savyb\xc4\x99 lemia tai, kad j\xc5\xb3 molekul\xc4\x97s sudaro tik labai silpnus vandenilinius ry\xc5\xa1ius tiek su savo, tiek su vandens molekul\xc4\x97mis._NEWLINE_Eteriai yra silpnai polin\xc4\x97s med\xc5\xbeiagos, d\xc4\x97l ma\xc5\xbedaug 110 laipsni\xc5\xb3 eterinio ry\xc5\xa1io kampo ir dviej\xc5\xb3 laisv\xc5\xb3 elektron\xc5\xb3 por\xc5\xb3 prie deguonies atomo._NEWLINE_Cikliniai eteriai yra gerai tirp\xc5\xabs vandenyje, nes juose eterinio ry\xc5\xa1io kampas yra didesnis. D\xc4\x97l to gali lengviau susidaryti vandeniliniai ry\xc5\xa1iai.'